cyanic-selkie/wikianc huggingface dataset:
Francesc Cambó
Cambó tuli keskiluokkaisesta perheestä. Hän valmistui Barcelonan yliopistosta sekä filosofiasta että oikeustieteestä. Hän osallistui katalonialaismieliseen opiskelijaliikkeeseen, lähti siitä politiikkaan, tuli valituksi kaupunginvaltuustoon ja parlamenttiin.
Ilmar Reepalu
Ilmar Reepalu (s. 1943 Nõva) on virolaissyntyinen ruotsalainen sosiaalidemokraattisen puolueen poliitikko, joka on toiminut Malmön pormestarina vuodesta 1994. Hän pakeni perheineen miehitetystä maastaan vuonna 1944 ja toimi jo teini-ikäisenä Ruotsin sosiaalidemokraateissa. Hän opiskeli Chalmersin teknillisessä korkeakoulussa ja on työskennellyt Göteborgissa kestävään kaupunkisuunnitteluun erikoistuneena arkkitehtina. Reepalu oli vuonna 2010 ehdolla World Mayor Prizen saajaksi.
Reepalu on saanut osakseen syytöksiä juutalaisyhteisöltä; Malmön juutalaiset ovat syyttäneet heihin kohdistuneiden viharikosten kasvusta paitsi muslimeja ja uusnatseja, myös Reepalua, joka on syytösten mukaan laiminlyönyt juutalaisten suojelun. Pormestari on sanonut, että se, mikä vaikuttaa antisemitismiltä, olisi ymmärrettävää seurausta Israelin harjoittamasta politiikasta.
Element Skateboards
Element Skateboards (alun perin Underworld Element Skateboards) on yhdysvaltalainen rullalautavalmistaja ja lainelautailuvaatteiden jälleenmyyjä, joka on perustettu Irvinessä Kaliforniassa vuonna 1992.
Yrityksen sponsoroimia rullalautailijoita ovat Ray Barbee, Vanessa Torres, Nyjah Huston, Bam Margera, Mike Vallely ja Lincoln Ueda.
Mooses Lehtinen
Lehtinen syntyi Loimaalla vuonna 1878 kyläseppä Topias Seppälän ja Maria Justina Mariantyttären perheeseen. Lehtinen työskenteli maataloustöissä vuoteen 1897, jolloin hän muutti Turkuun ja pääsi puusepänoppiin.
Lehtinen työskenteli turkulaisissa verstaissa vuoteen 1911. Tuolloin hän siirtyi Sosialistin ilmoitusmyyjäksi ja rahastajaksi. Lehden palveluksessa hän oli kymmenen vuotta. Lehtiuran jälkeen hän palasi puusepäksi.
Oman puusepänliikkeen Lehtinen perusti vuonna 1926. Liikettä hän piti vuoteen 1954 saakka.
Eduskuntaan Lehtinen valittiin vuonna 1919. Hän ei saanut vuoden 1922 vaaleissa uusittua valtakirjaansa.
Lehtinen oli myös aktiivinen kunnallispoliitikko. Kaarinassa asuessaan hän oli kunnanvaltuuston puheenjohtaja, Turussa hän oli pitkäaikainen kaupunginvaltuuston ja -hallituksen jäsen.
Lehtinen oli naimisissa Lydia Amanda Lindblomin kanssa vuodesta 1903.
Sääntelyhäiriö
Sääntelyhäiriö (hallituksen epäonnistuminen, government failure) tarkoittaa, että julkisen vallan puuttuminen johonkin aiheuttaa tehottomamman lopputuloksen kuin saavutettaisiin ilman puuttumista.
Sääntelyhäiriö on julkisen sektorin analogia markkinahäiriölle (market failure). Motiivina voi olla poliitikon, virkamiehen ja/tai yksityisen toimijan välistäveto, mutta usein osalla toimijoista on hyvä tarkoitus.
Teoriaa
Sääntelyhäiriö voi tapahtua kysyntä- tai tarjontapuolella. Kysyntäpuolen häiriöt voivat liittyä äänestyskäyttäytymisen ongelmiin tai preferenssien paljastamisen ongelmaan: miten saada tietää kuluttajien todelliset preferenssit, jos näiden ei tarvitse todistaa niiden voimakkuutta kukkarollaan, tai miten kerätä niistä tarpeeksi yksityiskohtaista informaatiota muuten kuin hintamekanismin kautta. Tarjontapuolen ongelmat liittyvät usein päämies-agentti-ongelmaan.
Näennäismarkkinat
Joskus sääntelyhäiriöitä yritetään välttää käyttämällä sääntelyn apuna näennäismarkkinoita. Tällöin tulee vastaan näennäismarkkinahäiriöitä, joilla on samoja syitä kuin markkinahäiriöillä.
Libera (ajatushautomo)
Libera-säätiö ja yleisemmin pelkkä Libera on Helsingissä sijaitseva itsenäinen ja riippumaton ajatushautomo, joka ilmoittaa tehtäväkseen yksilönvapauden, vapaiden markkinoiden, vapaan yrittäjyyden ja vapaan yhteiskunnan tukemisen sekä edistämisen. Heinäkuussa 2019 Lasse Pipinen siirtyi operatiivisen johtajan tehtävistä toiminnanjohtajaksi. Liberan sisältöjohtajana toimii Tero Lundstedt.
Liberan perustivat toukokuussa 2011 vuorineuvos Gustav von Hertzen ja säätiön toiminnanjohtajaksi ryhtynyt kauppatieteiden maisteri Petri Kajander.
Säätiön toimintaan kuuluu tiedotus- ja julkaisutoimintaa sekä tapahtumien järjestämistä. Akateemisen tietouden ja vapauden filosofian edistäminen ovat tyypillisiä Liberan tehtäviä.
Libera ilmoittaa olevansa yksityishenkilöiden, yksityisten yritysten, yhteisöjen ja säätiöiden tuen ja lahjoitusten varassa eikä vastaanota julkista rahoitusta eikä tee konsulttitoimeksiantoja. Merkittävä osa työstä tapahtuu vapaaehtoispohjalta. Libera ei kerro julkisesti sidoksistaan rahoittajiinsa.
Liberalla ei ole tiukkaa yhtenäistä linjaa näkemysten ja toiminnan suhteen. Toiminnassa on mukana henkilöitä ja yhteistyökumppaneita niin akateemisesta maailmasta kuin liike-elämästä. Edustajien näkemykset ovat heidän omiaan.
Libera on puoluepoliittisesti sitoutumaton, ja raporteissa on kritisoitu niin ay-liikettä kuin työnantajajärjestöjä.
Perustili
Ajatuspajassa Elina Lepomäki ideoi tulonsiirtojärjestelmän kokonaisuudistuksen, perustilin mallin, jossa jokainen täysi-ikäinen suomalainen saisi 20 000 euron alkupääomalla varustetun perustilin.
Työmarkkinauudistukset
Vuonna 2013 Ajatuspaja Libera julkaisi raportin Umpikujassa – aika on ajamassa ammattiyhdistysliikkeen ohitse. Raportissa tarkastellaan työmarkkinoiden jäykkyyttä ja sisältää ehdotuksen AY-liikkeen lakkauttamisesta. Vuonna 2015 julkaistu Edelleen umpikujassa – Aika on ajanut työnantajajärjestöjenkin ohi -raportissa jatketaan pohdintaa, tällä kertaa kohteena on työnantajapuoli ja ehdottaa EK:n lakkauttamista.
Perustuslakituomioistuin
Liberan Perustuslakiraportti ehdottaa erillisen perustuslakituomioistuimen perustamista kansainvälisten käytäntöjen mukaisesti. Raportissa väitetään, että Suomen  perustuslakivalvonta ja -tulkinta toimivat huonosti. Siihen kirjoittaneet asiantuntijat kysyvät, kuinka niitä pitäisi kehittää. Samanlaisia toimenpiteitä puolletaan myös Diktaattorin käiskirja - eli miten liberaalia demokratiaa puolustetaan -raportissa.
Veikkauksen monopolin purkaminen
Kansalaisyhteiskunnan kultaiset kahleet -raportissaan Libera väittää Suomen kansalaisyhteiskunnan olevan käytännössä osa julkista sektoria, joka vaarantaa kansalaistoiminnan riippumattomuuden. Raportin mukaan kansalaistoiminnan avustukset on irroitettava rahapelijärjestelmästä.
Kantelu EU-komissiolle työehtosopimusten yleissitovuudesta
Syyskuussa 2018 Libera nosti kanteen Suomen valtiota vastaan esittäen, että tapa jolla työehtosopimusten yleissitovuus on toteutettu Suomessa on EU:n sisämarkkinoiden sääntöjen vastainen. Työehtosopimuksissa voidaan määrätä paremmat ehdot työmarkkinajärjestöjen jäsenille kuin niihin kuulumattomille yrityksille.
Esimerkkinä Libera käytti Teknologiateollisuus ry:tä, joka oli hylännyt jäsenhakemuksen yritykseltä, jolla oli alle kymmenen työntekijää. Hylkäämällä jäsenhakemuksen Teknologiateollisuus ry esti kyseistä yritystä hyödyntämästä paikallista sopimista. Liberan entisen toiminnanjohtajan Mikko Kiesiläisen mukaan Suomen yleissitova TES-järjestelmä "antaa suurille yrityksille kartellimaisia työkaluja".
Hallitus
Hallituksen kokoonpano 2022
Albrecht von Hagen
thumb|Von Hagen (edessä) ja [[Peter Yorck von Wartenburg natsien kansantuomioistuimessa]] Albrecht von Hagen (11. maaliskuuta 1904 Langen, Pommeri – 8. elokuuta 1944 Plötzenseen vankila, Berliini) oli saksalainen lakimies ja upseeri, joka osallistui natsihallinnon vastaiseen heinäkuun 20. päivän salaliittoon.
Wiberg
Wiberg on sukunimi. Nimen tunnettuja kantajia ovat:
Albrecht von Hagen
Keväällä 1944 Hagen ja Joachim Kuhn hankkivat räjähteen, josta tehtiin pommi Adolf Hitlerin salamurhaa varten. Pommi toimitettiin kenraalimajuri Hellmuth Stieffin välityksellä Stauffenbergille, joka räjäytti pommin 20. heinäkuuta 1944 Hitlerin Itä-Preussin päämajassa Sudenpesässä. Hitler jäi kuitenkin henkiin ja salaliittolaisten vallankaappausyritys epäonnistui.
Monien muiden salaliittolaisten lailla Hagen tuomittiin natsien kansantuomioistuimessa Volksgerichtshofissa kuolemaan ja hänet hirtettiin Plötzenseen vankilassa Berliinissä 8. elokuuta 1944.
Potash Corporation of Saskatchewan
Yhtiö perustettiin Saskatchewanin hallituksen toimesta vuonna 1975. Vuonna 1989 siitä tuli julkisesti noteerattu pörssiyhtiö, ja seuraavana vuonna 1990 Saskatchewanin provinssin hallitus myi viimeiset omistamansa osakkeet pois. Yhtiö omistaa osan, yhdessä Mosaic Companyn ja Agriumin kanssa, Canpotex ("Canadian Potash Exporters") -yhtiöstä, joka valvoo kaikkea potaskan vientiä Saskatchewanin alueelta. Canpotex on toiminut vuodesta 1972, ja on myynyt lähes 200 miljoonaa tonnia kalilannoitteita noin 60 maassa historiansa aikana.
Presidio of San Francisco
thumb|Presidio of San Franciscon kartta. thumb|Presidio ilmakuvassa. Presidio of San Francisco, alkuperäiseltä nimeltään El Presidio Real de San Francisco tai Royal Presidio of San Francisco, on puisto San Franciscossa, Kaliforniassa, Yhdysvalloissa. Puisto sijaitsee San Franciscon niemimaan pohjoiskärjessä ja kuuluu Golden Gate National Recreation Area -suojelu- ja virkistysalueeseen. Presidio perustettiin 17. syyskuuta 1776 Uuden Espanjan siirtomaavallan sotilaalliseksi keskukseksi. Tukikohdan alue siirtyi myöhemmin Meksikolle, joka puolestaan luovutti sen Yhdysvalloille vuonna 1848. Vähentääkseen maanpuolustuskuluja Yhdysvaltain kongressi päätti vuoden 1989 lopussa Presidion lakkauttamisesta. Sen alueen hallinta siirrettiin National Park Servicelle. Presidio oli ollut 219 vuotta sotilasalueena, ja sen uusi käyttö sisältäisi sekä kaupallisia että julkisia palveluita. Vuonna 1996 kongressi perusti Presidio Trust -säätion, joka valvoo ja hallitsee alueella sisämaassa olevaa 80% osaa puiston maista. National Park Service hallinnoi rannikkokaistaletta, joka käsittää 20% koko alueesta. Kyseessä oli ensimmäinen tämän kaltainen hallintorakenne. Kongressin säätiölle antamaan toimeksiantoon kuului, että Presidiosta pitäisi tulla taloudellisesti omavarainen vuoteen 2013 mennessä. Päämäärä on saavutettu 8 vuotta etuajassa.
Puistolle ovat ominaisia metsäalueet, kukkulat ja luonnonkauniit näkymät Golden Gaten sillalle, San Franciscon lahdelle ja Tyynellemerelle. Puistosta tuli National Historic Landmark vuonna 1962.
Presidion opastuskeskukset
thumb|left|Entinen rannikkovartioston asema, nykyinen Gulf of the Farallones National Marine Sanctuary Visitor Center Crissy Fieldillä. thumb|Tykistöpatteri Chamberlin ja 6 tuuman tykki. Opastuskeskuksia hoitaa National Park Service.
Crissy Field Center
Crissy Field Center on kaupunkiympäristössä toimiva ympäristökasvatuskeskus. Se tarjoaa monia koulutusohjelmia oppilaitoksille, julkisia työpajoja, iltapäivätoimintaa koululaisille, kesäleirejä ja paljon muuta. Keskuksesta on näkymä kunnostetulle marskimaalle. Keskuksen palveluihin kuuluvat vuorovaikutteiset ympäristönäyttelyt, medialaboratorio, lähdekirjasto, taidetyöpaja, tiedelaboratorio, kokoontumistila, opetuskeittiö, kahvila ja kirjakauppa. Opastuskeskuksen toiminnasta vastaa Golden Gate National Parks Conservancy -niminen yhteisö.
Historia
thumb|left|Kasarmeja entisen paraatikentän laidalla. thumb|left|Sotilashautausmaa SF National Cemetery. thumb|Taustalla Bay School of San Francisco -koulu. Presidio oli alun perin espanjalaisten linnoitus. Tulevan linnoituksen paikan löysi Juan Bautista de Anza 28. maaliskuuta 1776. Linnoituksen rakensi José Joaquín Moraga joukkoineen myöhemmin samana vuonna. Vuonna 1783 Presidion varuskunnassa oli vain 33 miestä.
Yhdysvaltain armeija valtasi Presidion Meksikon-Yhdysvaltain sodan alussa vuonna 1846. Valtauksen jälkeen Presidio avattiin virallisesti vuonna 1848 ja sinne tuli maavoimien monen yksikön päämaja ja osastoja. Viimeisin tulokas oli Yhdysvaltain Kuudes armeija. Useat kuuluisat Yhdysvaltain kenraalit, kuten William Sherman, George Henry Thomas ja John Pershing asuivat Presidiossa.
Pitkän historiansa aikana Presidio oli mukana useimmissa Yhdysvaltain Tyynenmeren alueen sotatoimissa. Se oli maavoimien joukkojen tärkeä kokoontumispaikka silloin, kun Yhdysvallat miehitti Filippiinit Espanjan ja Yhdysvaltain välisessä sodassa. Tämä sota oli maan ensimmäinen suuri sotilaallinen operaatio Aasian – Tyynenmeren alueella.
Presidio oli toisen maailmansodan aikana Yhdysvaltain länsiosan puolustuksen keskus. Sodan aikainen surullisenkuuluisa määräys internoida amerikanjapanilaiset, myös oman maan kansalaiset, allekirjoitettiin Presidiossa. Kun Presidio vuonna 1995 suljettiin, se oli pisimpään yhtäjaksoisesti toiminut sotilastukikohta Yhdysvalloissa.
Presidiossa toimi 1890-luvulta asti Letterman Army Medical Center (LAMC) Sairaala nimettiin Jonathan Lettermanin mukaan vuonna 1911, Letterman oli Sisällissodan aikaisen Potomacin armeijan  lääketieteellinen johtaja. LAMC oli mukana kaikissa Yhdysvaltain ulkomaisissa konflikteissa 20. vuosisadan aikana ja antoi tuhansille sodassa haavoittuneille laadukasta hoitoa.
Presidiossa on myös sotilashautausmaa San Francisco National Cemetery, toinen jäljellä olevista hautausmaista, jotka sijaitsevat kaupungin rajojen sisäpuolella. Sinne haudattujen sotilaiden joukossa on kenraali Fedreick Funston, Espanjan ja Yhdysvaltain välisen sodan ja Filippiinien ja Yhdysvaltain välisen sodan sankari. Hän oli Presidion komentajana, kun vuoden 1906 maanjäristys vavisutti San Franciscoa. Viimeisen leposijansa on sieltä saanut myös kenraali Irvin McDowell, joka komensi Unionin armeijaa Sisällissodan alussa ja hävisi Konfederaatiolle Bull Runin ensimmäisessä taistelussa (Manassasin ensimmäisessä taistelussa). Kun hän jäi eläkkeelle, hän muutti Kaliforniaan ja kuoli sydänkohtaukseen vuonna 1885.
Laivaston sairaala hoiti kauppamerenkulun merimiesten hautausmaata noin 90–230 metrin päässä sairaalakiinteistöstä. Historioitsijat arvioivat kaupungin asiakirjojen perusteella, että hautausmaa oli käytössä vuodesta 1885 vuoteen 1912. Osana Trails Forever -aloitetta Parks Conservancy, National Park Service ja Presidio Trust yhdessä rakentavat kävelypolun hautausmaan eteläpuolta myötäillen. Polun varrelle tulee paikan historiasta kertovia viittoja.
Meksikon hallinnassa 1822–1848
thumb|[[Limassa, Perussa vuonna 1693 valettu tykki Birgen De Barbaneda . Tykki palveli myös meksikolaisena aikana, tehtiin toimintakelvottomaksi vuonna 1846, mutta onnistuttiin korjaamaan entiselleen.]]
Yhdysvaltojen tukikohta 1848–1994
thumb|left|Fort Pointin linnoitus Golden Gaten sillan eteläpään alla. thumb|left|Telttamajoitusta Presidiossa San Franciscon vuoden 1906 maanjäristyksen jälkeen. thumb|Crissy Fieldin sotilaslentokenttä San Franciscon lahden rannalla Presidiossa vuonna 1921. thumb|left|Näyttelyrakennus Palace of Fine Arts vuonna 1915 maailmannäyttelyssä. Se rakennettiin kokonaan uudelleen 1960-luvulla.
National Park Servicen aika 1995–
thumb|Letterman Digital Arts Center 2005.
Good Life Recordings
Good Life Recordings on belgialainen levy-yhtiö, jossa muun muassa Avenged Sevenfold on äänittänyt esikoisalbuminsa Sounding the Seventh Trumpet.
Ludvig Lindström
Ludvig Leander Lindström (7. helmikuuta 1879 Turku – 12. joulukuuta 1953 Turku) oli suomalainen vakuutusjohtaja ja sosialidemokraattien kansanedustaja.
Lindströmin vanhemmat olivat peltiseppä Johan Leander Lindström ja Johanna Israelintytär. Hän pääsi ylioppilaaksi 1899 Turun ruotsalaisesta reaalilyseosta ja valmistui kansakoulunopettajaksi Uudenkaarlepyyn opettajaseminaarista 1902. Myöhemmin hän suoritti Helsingin yliopistossa filosofian kandidaatin tutkinnon 1911.
Lindström oli Paraisilla toimineen Sydvästra Finlands svenska folkhögskolanin opettajana 1902–1907, Politiken-lehden vastaavana toimittajana 1907 ja Turun ruotsalaisen työväenopiston johtajana 1908–1915. Hänet tuomittiin majesteettirikoksesta vankilaan vuonna 1909. Sittemmin Lindström oli Paraisten Kalkkivuori Oy:n palveluksessa 1915–1918, toimi Lounais-Suomen tukkuliikkeen konttoripäällikkönä 1919 ja oli Keskinäinen vakuutusyhtiö Sammon palveluksessa 1920 toimien sitten metsäpalovakuutusosaston johtajana 1921–1927. Viimeksi Lindström oli toimitusjohtajana Merimiesten keskinäisessä tapaturmavakuutusyhtiössä 1927–1953, Keskinäisessä vakuutusyhtiö Sampsassa 1935–1953 ja Säästöpankki Fortunassa 1920–1943.
Lindström oli sosialidemokraattien kansanedustajana 1914–1917 edustaen Turun läänin eteläistä vaalipiiriä.
Venäläisen bolševikkijohtaja Vladimir Leninin paetessa joulukuussa 1907 piilopaikastaan Suomesta ulkomailla Lindström saattoi hänet hevoskyydillä Turusta Paraisille.
Kevään 1918 sisällissodassa Lindström kuului valkoisten puolella taistelleeseen Saariston vapaajoukkoon komppanianpäällikkönä.
Jörg Bergmeister
Jörg Bergmeister (s. 13. helmikuuta 1976 Leverkusen, Länsi-Saksa) on saksalainen autourheilija. Hän voitti Le Mansin 24 tunnin ajossa GT-luokan vuonna 2004.
Bergmeister ajoi saksalaisessa Formula König -sarjassa 1992 ja 1993 ja voitti toisena vuotenaan sarjan mestaruuden. 1994 hän kilpaili Saksan Formula Renault -sarjassa ja vuotta myöhemmin Saksan Formula Opelissa. Kauden 1996 hän ajoi Saksan Porsche Carrera Cupissa Porschen urheiluautoa, mutta ajoi seuraavana vuonna taas Formula Opelia, tällä kertaa Europpan sarjaa. 1998–2001 hän ajoi Porschella Carrera Cupissa ja Porsche Supercupissa ja voitti Carrera Cupin mestaruuden vuonna 2000 ja Supercupin 2001.
Le Mansin 24 tunnin ajoon Bergmeister on osallistunut joka vuosi vuodesta 2002 lähtien. Hän on joka kerta ajanut GT-autoa. Hän oli vuonna 2004 GT-luokan ykkönen ja on ollut vuosina 2002 ja 2005 luokkansa toinen. Bergmeister alkoi ajaa vuonna 2002 GT-autolla myös American Le Mans Seriesissa ja vei sarjassa luokkansa mestaruuden kausilla 2005, 2006, 2008 ja 2009. Hän ajoi samalla myös Rolex Sports Car Series -sarjassa GT- ja Daytona Prototype -autoilla. Vuonna 2006 hän oli Daytona Prototype -luokan mestari – siis samana vuonna kuin hän voitti ALMS-luokkamestaruuden. Vuonna 2009 Bergmeister oli mukana voittamassa Daytonan 24 tunnin ajoa GT-luokassa.
Bergmeister on naimisissa ja hänellä on yksi lapsi. Hän harrastaa muun muassa lumilautailua.
Sota Jenkinsin korvasta
Jenkinsin korvan sota oli Britannian ja Espanjan välinen siirtomaasotana käyty konflikti, joka puhkesi 1739. Vuodesta 1742 sota jatkui Euroopassa osana laajempaa konfliktia, Aachenin rauhaan 1748 päättynyttä Itävallan perimyssotaa.
Sodan syyt
thumb|left|320px|Aikalaispilakuva, jossa pääministeri Walpole yllyttää Britannian leijonan espanjalaisen kyntäjän (jonka auraa vetää joukko brittiläisiä merimiehiä) kimppuun. Taustalla Fandiño on leikkaamassa Jenkinsin korvaa, ja taaempana käydään meritaistelua brittiläisen ja espanjalaisen laivojen kesken. Sota sai erikoisen nimensä 9. huhtikuuta 1731 sattuneesta tapauksesta, jossa Espanjan rannikkovartiosto nousi brittiläisen merenkulkijan Robert Jenkinsin Rebecca-nimiseen prikiin lähellä Havannaa. Välikohtauksen aikana häneltä leikattiin korva. Myöhemmin tehdessään selontekoa tapauksesta Jenkins esitteli korvaansa parlamentin alahuoneelle ja kertoi espanjalaisen kapteenin Juan de León Fandiñon loukanneen sanallisesti hänen lisäkseen myös Britanniaa. Vaikka todisteiden mukaan Jenkins oli syyllistynyt rosvoukseen, tapauksen herättämä espanjanvastainen lehdistökampanja suitsutti kostoa ja sotaa.
Sodan todellinen syy oli maiden välillä Utrechtin rauhan yhteydessä 1713 solmittu orjien ja tavaroiden 30-vuotiseksi sovittu kauppaoikeussopimus asiento, joka antoi sodalle sen espanjankielisen nimen. Asienton perusteella britit saivat luvan kuljettaa Amerikkaan rajattoman määrän orjia sekä sovitun määrän kauppatavaraa. Aikaa myöten espanjalaiset tulivat epäluuloisiksi ja epäilivät brittien venyttävän sopimuksen kohtia hyödykseen. Lisäksi maat olivat usein sodassa toisiaan vastaan 1700-luvun alkupuolella. Vuosina 1727–1729 käydyn Englannin–Espanjan sodan päättäneen Sevillan sopimuksen myötä britit luovuttivat Espanjalle oikeuden seurata ja valvoa asientossa määrättyjen rajoitusten noudattamista.
Vaikka Espanjalla oli laillinen oikeus tutkia brittiläisten alusten lasti, sitä pidettiin kuitenkin merenkulun häirintänä. Jenkinsin korva ja vastaavat tapaukset toistuivat, ja viimein Espanja sanoi irti brittien orjakauppaoikeuden. Alahuone asetti lain, joka kielsi Espanjalta laivojen tarkastamiset. Rauhan kannalla sekä salakuljetusta vastaan ollut pääministeri Robert Walpole määrättiin esittämään vastalauseen Espanjalle, joka tarjosikin tuolloin merkittävää 95 000 punnan summaa korvaukseksi brittiläiselle kauppalaivastolle. Vastalauseessa vaadittiin myös nimettyjen espanjalaisten merivartioston kapteeneiden rankaisemista, mutta tähän kohtaan Espanja ei tarjonnut vastinetta. Sovittelutarjous hylättiin ja Britannia kutsui takaisin suurlähettiläänsä 14. toukokuuta 1739. Parlamentin ja kuningas Yrjö II:n painostuksesta pääministeri Walpole joutui julistamaan sodan 23. lokakuuta.
Sota
Ympyrä tavallaan sulkeutui, kun Bahamasaarilta toiminut kapteeni Thomas Franklandin komentama fregatti HMS Rose hyökkäsi espanjalaisen saattueen kimppuun 15. kesäkuuta 1742. 24-tykkinen brittisotalaiva valtasi tuolloin kaapparina toimineen Juan de León Fandiñon komentaman 10-tykkisen aluksen. Briteille sota oli pitkälti menestyksetöntä ja aiheutti heille suuret tappiot. Kommodori George Anson onnistui kuitenkin ryöstelemään latinalaisen Amerikan rannikkoalueita ja purjehtimaan maailman ympäri kaapaten matkalla espanjalaisen Manilan kaljuunan.
Porter Robinson
Porter Robinson (s. 15. heinäkuuta 1992 Chapel Hill, Pohjois-Carolina, Yhdysvallat) on yhdysvaltalainen elektronisen tanssimusiikin tuottaja ja DJ. Hän tuottaa pääasiassa electro house -genreä. Ennen vuotta 2010 hän toimi taiteilijanimellä Ekowraith.
Panu Raatikainen
Panu Raatikainen (s. 8. lokakuuta 1964 Kajaani) on suomalainen filosofi. Hän on filosofian professori Tampereen yliopistossa ja teoreettisen filosofian dosentti Helsingin yliopistossa. Hän on toiminut muun muassa Suomen Akatemian ja Helsingin yliopiston tutkijakollegiumin tutkijana sekä vierailevana tutkijana Lontoon, New Yorkin ja St. Andrewsin yliopistoissa. Raatikainen on tutkinut muun muassa logiikkaa, matematiikan filosofiaa, kielifilosofiaa, mielen filosofiaa, tieteenfilosofiaa, metafysiikkaa, filosofisia totuus teorioita ja 1900-luvun filosofian historiaa.
Samsung Galaxy A9 (2016)
Samsung Galaxy A9 (2016) on Samsungin tammikuussa 2016 julkaisema älypuhelin.
Panu Raatikainen
Muuta
Vuonna 2019 Raatikainen aiheutti julkisen kohun jakamalla yliopiston tietojärjestelmistä TV-toimittaja Ivan Puopolon opintosuoritteita Twitterissä.
Samsung Galaxy A9 (2016)
Näyttö
Samsung Galaxy A9 (2016) -älypuhelimessa on 6-tuumainen täysteräväpiirtonäyttö. Näyttö on Corning Gorilla Glass 4 -lasia.
Panu Raatikainen
Muuta
Raatikainen on Vasemmistoliiton jäsen. Huhtikuussa 2020 hänet valittiin puolueen ajatuspaja Vasemmistofoorumin puheenjohtajaksi.
Samsung Galaxy A9 (2016)
Paino ja mitat
Laite painaa 200 grammaa ja sen mitat ovat 161,7 x 80,9 x 7,4 millimetriä.
Järjestelmäpiiri
Laitteesta löytyy Qualcommin Snapdragon 652 -järjestelmäpiiri, jossa grafiikkapiirinä toimii Adreno 510.
Muisti
Laitteessa on 3 gigatavua RAM-muistia ja 32 gigatavua sisäistä muistia. Lisäksi tallennustilaa voidaan laajentaa enintään 128 gigatavun microSD-kortilla.
Akku
Akun kapasiteetti on 4 000 milliampeerituntia tässä laitteessa.
Kamerat
Takakameran tarkkuus on 13 megapikseliä. Etukameran tarkkuus on 8 megapikseliä.
Videokuvaus voidaan tehdä 2160p (ultrateräväpiirto) -resoluutiolla 30 fps.
Ohjelmisto
Julkaisuhetkellä laitteessa oli esiasennettuna Android 5.1 "Lollipop". Laite on päivitettävissä Android 6.0 "Marshmallow" -versioon.
Ko Pha Ngan
thumb|Kartta thumb|Ko Pha Ngan lentokoneesta nähtynä Ko Pha Ngan (tai Koh Phangan, [kɔ̀ʔ pʰa.ŋan]) on Thaimaahan kuuluva saari Siaminlahdella. Se sijaitsee Surat Thanin provinssissa lähellä Kran kannasta. Sen naapurisaaria ovat Ko Samui ja Ko Tao.
Ko Pha Ngan tunnetaan täydenkuunjuhlista.
Veikko Hynönen
Veikko August Hynönen (24. elokuuta 1920 Joroinen – 22. helmikuuta 1985 Helsinki) oli suomalainen shakkitehtävien laatija ja tehtäväshakissa kansallinen tehtävämestari. Hän sai laadinnallisista ansioistaan tehtäväshakin FIDE-mestarin arvon postuumina 1992.
Tehtäväshakillinen ura
Veikko Hynönen oli siviiliammatiltaan poliisi. Hän aloitti shakkitehtävien laatimisen 1940-luvulla. Hänen ensimmäinen tehtävänsä julkaistiin Suomen Sosialidemokraatissa 1950. 1950-luvulla hän tuli mukaan Suomen tehtäväshakillisen yhdistyksen (Suomen Tehtäväniekat) toimintaan. Hän oli yhdistyksen hallituksen jäsenenä 1958–1972. ST:n sihteerinä Hynönen toimi 1958–1962 ja 1971–1972.
Laadinnallisten ansioidensa perusteella Hynönen sai 1978 kansallisen tehtävämestarin arvon. Vuonna 1982 Hynönen kirjoitti Matti Myllyniemen kanssa kansainvälisen tehtävämestari Erkki A. Wirtasen tehtäviä esittelevän kokoelman "EAW".
Hynöselle myönnettiin Suomen Tehtäväniekkojen 50-vuotisjuhlakokouksessa 9. helmikuuta 1985 shakin ansiomerkki. Hän kuoli vain hieman vajaat kaksi viikkoa myöhemmin 22. helmikuuta 1985 Helsingissä. Hänen viimeinen tehtävänsä ilmestyi The Problemist-lehdessä 1986.
Laatijana
Veikko Hynönen on laatinut yhteensä 330 shakkitehtävää. Tehtäväniekkana hän oli hyvin monipuolinen laatija ja hänen tehtävätuotantonsa kattaa tasaisesti lähes kaikki tehtäväshakin alat. Hynönen laati mattitehtäviä, apumatteja, itsematteja, lopputehtäviä ja satushakkitehtäviä. Laatijana hän oli kiinnostunut tehtävissään loogisista ideoista ja erilaisista strategisista rakenteista.
Timo Kallion mukaan Hynönen laati runsaasti varsinkin niin kutsuttuja loogisia monisiirtoisia mattitehtäviä. Looginen mattitehtävä vaatii toimiakseen vähintään kolme siirtoa. Loogisen tehtävän rakenteeseen kuuluu, että siinä on valkealle koetelma eli houkutussiirto, joka kumoutuu mustan siirtoon, sekä ratkaisun alussa erityinen esitoimenpide. Esitoimen tarkoituksena on esimerkiksi pakottaa mustan nappula epäedulliselle ruudulle (tehtäväshakin terminologiassa puhutaan kyydityksestä).
Ratkaisu:
1. Rd6 Rc8
2. Rb7 Lb5#
Laadinnan FIDE-mestariksi
Hynösellä oli kuollessaan (1985) maailman valiotehtävien kokoelmissa eli FIDE-albumeissa julkaistujen tehtävien perusteella koossa 11,85 albumipistettä. Laadinnan FIDE-mestarin eli tehtäväshakin FIDE-mestarin arvoon vaaditaan 12 albumipistettä. Häneltä julkaistiin vielä postuumina tehtäviä ja hän saavutti FIDE-mestarin arvoon riittävän pisterajan. Tehtäväshakin FIDE-mestarin arvonimi myönnettiin v. 1992. Vuoden 2012 pistetilanteen mukaan Hynösellä on koossa albumipisteitä 12,83.
Tehtäväkokoelma
Hynösen kuoleman jälkeen Matti Myllyniemi (1920–87) valitsi hänen tehtävätuotannostaan 72 tehtävää tulevaa tehtäväkokoelmaa varten. Myllyniemi ehti kirjoittaa käsikirjoituksen ensimmäisen luonnoksen valmiiksi ja kommentoida tehtäviä. Hän myös korjasi ja paransi joitakin tehtäviä. Työ jäi kesken hänen kuollessaan. Hanketta jatkoivat 1990 Jorma Paavilainen ja Kari Valtonen, jotka toimittivat käsikirjoituksen valmiiksi. Teppo Mänttä tarkasti teokseen valittujen tehtävien virheettömyyden ja tarvittaessa vaihtoi virheelliseksi osoittautuneiden tehtävien tilalle korrekteja tehtäviä. Suomen Tehtäväniekat julkaisi teoksen 1991.
Clash Royale
Pelaaminen
Clash Royale on tornipuolustuspeli, jossa pelaaja kerää ja kehittää erilaisia Clash of Clans -pelimaailman hahmoihin perustuvia kortteja. Korteilla taistellaan eri areenoilla muita pelaajia vastaan. Jokainen kortti on yksilöllinen ja niitä voi olla taistelupakassa (Battle Deck) vain 8 kappaletta kerrallaan. Korttien avulla laitetaan erilaisia joukkoja, rakennuksia ja loitsuja taisteluareenalle. Korttien käyttäminen maksaa 1–10 eliksiiriä (Elixir) kortista riippuen ja yksi eliksiiri kertyy ensimmäisten kahden minuutin aikana 2,8 sekunnissa ja sen jälkeen 1,4 sekunnissa. Eliksiiriä voi olla korkeintaan 10 kerrallaan.
Pakan kahdeksan korttia kiertävät niin, että pelaajan kädessä on aina neljä korttia, ja kun kortin käyttää tilalle tulee uusi (näkyy kulmassa). Samaa korttia ei voi käyttää heti uudestaan, paitsi jos käyttää peili (Mirror) -korttia. Voittamalla taistelun saa arkkuja (Chest). Arkkuja voi olla samaan aikaan vain neljä, joista yhden kerrallaan voi laittaa avautumaan. Taistelun voittamisesta saa myös peliin kuuluvaa rahaa, mutta vain tietyn määrän päivässä. Arkuista saa kortteja, rahaa, jalokiviä (Gem) ja taikaesineitä arkusta riippuen. Pelaaja voi avata uusia areenoita, haastaa muita pelaajia verkossa sekä muodostaa klaaneja korttien jakamiseksi ja kaveriotteluiden pelaamiseksi.
Aina kun pelaaja voittaa 1v1-taistelun, pelaajan pokaalimäärä kasvaa jonkin verran. Jokaiselle areenalle pääsyyn tarvitaan tietty määrä pokaaleja esimerkiksi Loitsulaakso = 1000 pokaalia. Samalla areenalla olevat pelaajat taistelevat toisiaan vastaan, joten vastustajat ovat periaatteessa samantasoisia pelaamaan kuin pelaaja itse.
Pelien voittamisesta saatavien arkkujen lisäksi pelaaja voi avata kruunuarkkuja (Crown Chest), joiden avaamiseen pitää kerätä kruunuja otteluista. Näiden lisäksi pelinsisäisestä korttikaupasta (Card Shop) voi ostaa harvinaisempia arkkuja jalokivillä, ja joskus myös pelirahalla. Sieltä voi myös ostaa nimensäkin mukaisesti kortteja.
Pelitilat
Clash Royalessa on neljä erilaista pelitilaa: tavallinen taistelu, kaksi vastaan kaksi, klaanisotataistelut sekä turnaukset ja haasteet (Tournaments & Challenges). Lisäksi pelissä on mahdollisuus pelata kaveritaisteluita.
Tavallisessa taistelussa on kaksi pelaajaa vastakkain. Pelissä on aikaa kolme minuuttia ja tarvittaessa kahden minuutin lisäaika. Taistelun voittaa se, jolla on eniten tuhottuja torneja. Jos pelaaja tuhoaa kaikki kolme tornia, hän voittaa heti, vaikka aikaa olisikin vielä jäljellä. Kun pelin voittaa, saa arkun (jos tilaa) ja kultaa.
Kaksi vastaan kaksi taistelussa (2v2) on muuten samanlainen kuin tavallinen taistelu, paitsi että siinä on yhteensä neljä pelaajaa. Taisteluun voi mennä halutessaan klaanilaisen kanssa tai kaverin kanssa. Siihen voi kuitenkin mennä myös pelin arpoman tuntemattoman pelaajan kanssa.
Turnauksissa ja haasteissa käytetään erillisiä sääntöjä (Tournament Rules). Säännöt määräävät kaikkiin taisteluihin kaikille samat korttitasot, jolloin kaikki pelaajat ovat periaatteessa saman tasoisia. Turnauksia voi tehdä kahdeksannelta tasolta alkaen. Turnauksen tekeminen käytetään jalokiviä, joiden määrä perustuu turnauksen pääpalkinnon mukaan. Turnaukseen pystyy osallistumaan 50–1000 pelaajaa. Osallistujat pelaavat keskenään ja eniten voittoja saanut voittaa pääpalkinnon.
Haasteisiin osallistuminen maksaa jalokiviä haasteen tyypistä riippuen. Joskus haasteisiin pääsee myös ilmaiseksi. Haasteissa erikoista on se, että jos häviää yhteensä kolme kertaa, häviää haasteen. Haasteesta saa palkinnoksi arkun, jonka sisältö riippuu haasteessa voitetuista taisteluista. Arkun saa, vaikka ei olisi voittanut yhtäkään peliä.
Päivitykset
Joulukuun 2016 päivityksessä Clash Royaleen lisättiin klaaniarkku (Clan Chest). Klaanin kaikki jäsenet, (lukuun ottamatta pelaajia jotka ovat tulleet arkun kruunujen keräämisen aikana) keräsivät joka viikko kolmen vuorokauden aikana kruunuja yhteiseen arkkuun, jossa on kymmenen vaikenevaa tasoa joihin tarvitsee aina enemmän kruunuja, mutta joista tulee suurempi palkkio. Ajan päätyttyä tai arkun päästyä tasolle 10 kaikki saivat yhtä suuren palkkion. Arkun taso määritteli arkusta tulevien korttien ja kullan määrän. Klaaniarkku poistettiin pelistä huhtikuussa 2018.
Maaliskuun 2017 päivityksessä lisättiin klaanitaistelut (Clan Battle), myöhemmin 2v2. Klaanin jäsenet voivat aloittaa taistelun tavallisen taistelun tapaan. Taistelussa erikoista on se, että siinä on kaksi pelaajaa vastaan kaksi pelaajaa: kaksi oman klaanin jäsentä ja kaksi toisen klaanin jäsentä. Taisteluun voi myös mennä tuntemattoman pelaajan kanssa kahta muuta pelaajaa vastaan. Taistelun voitosta molemmat voittajat saavat arkun (jos tilaa), kultaa ja kruunuja kruunuarkkuun.
Lokakuussa 2017 Clash Royaleen tuli suuri päivitys. Päivitys sisälsi uuden pelitilan, Touchdownin, tehtävät (Questit) sekä pieniä muita muutoksia. Päivityksessä poistettiin Free Chestit, jotka korvattiin tehtävillä.
Huhtikuussa 2018 Clash Royaleen tuli klaanisodat. Samassa päivityksessä klaaniarkku poistettiin pelistä.
Vuonna 2020 peliin tuli päivitys, jossa normaalit kruunuarkut korvattiin "battle pass" -systeemillä. Pelaaja voi halutessaan hankkia maksullisen passin, jolla hän saa lisäpalkintoja.
Vastaanotto
Clash Royale on saanut ylipäätään melko hyvät arvostelut ja se on ollut vuoden 2016 suosituin mobiilipeli.
Peli on voittanut Finnish Game Awards -palkinnon kategoriassa Vuoden 2016 kotimainen peli.
SETI
right|thumb|250px|Arecibon suurikokoinen teleskooppi Puerto Ricossa SETI (englannin sanoista search for extraterrestrial intelligence) tarkoittaa älyllisen elämän etsintää Maan ulkopuolelta.
1990-luvun alussa Nasalla oli SETI-hanke, jossa muun muassa Arecibon radioteleskoopilla pyrittiin mittaamaan radiosignaaleja älyllisten viestien löytämiseksi. Tuolloin Yhdysvaltain kongressi ja useimmat avaruustutkijat vastustivat hanketta muun muassa siksi, että se voi viedä tieteellistä uskottavuutta kaikelta Nasan tutkimukselta. Kun 1990-luvun lopussa alettiin havaita toisten tähtien eksoplaneettoja, elämän etsiminen tuli mukaan sekä Nasan että Euroopan avaruusjärjestö ESAn avaruustieteeseen. Seuraavien 20–30 vuoden suunnitelmat eivät kuitenkaan sisällä älyllisen elämän etsintää.
Mitä tulisi etsiä ja miten?
SETI on erittäin haastava tehtävä. Linnunrata on halkaisijaltaan noin 180 000 valovuoden mittainen ja sisältää 1011 tähteä. Koko taivaan käyminen läpi ei ole käytännöllistä, joten vaihtoehtojen karsimiseksi on tehty joitakin oletuksia.
Eräs tällainen hypoteesi on, että Linnunradan eliöistä suurin osa on hiilipohjaisia Maan eliöiden tapaan. Vaikka elämä voi olla mahdollista muillakin yhdisteillä, hiili on epätavallisen tehokas muodostamaan lukuisia eri molekyylejä. On myös loogista olettaa, että elämiseen tarvitaan nestemäistä vettä; divetyoksidi on yleinen molekyyli ja tarjoaa erinomaisen ympäristön monimutkaisempien hiilipohjaisten yhdisteiden muodostumiselle.
Kolmannen hypoteesin mukaan kannattaa keskittyä tutkimaan Auringon kaltaisia tähtiä. Jättiläistähtien elinkaari on suhteellisen lyhyt, jolloin älyllinen elämä ei ehdi kehittyä niitä ympäröivillä planeetoilla. Erittäin pienet tähdet säteilevät niin vähän valoa ja lämpöä, että ainoastaan lähikiertolaiset saattaisivat olla sulia. Lisäksi niin lähellä tähteä planeetan pyöriminen "lukittuu", jolloin toinen puoli kärventyy paahteessa ja toinen puoli jää ikijään peittämäksi.
Noin kymmenen prosenttia Linnunradan tähdistä on Auringon kaltaisia, ja sadan valovuoden säteellä Maasta sijaitsee noin tuhat tällaista tähteä. Ne ovat hyviä ensisijaisia kohteita signaalien tarkkailua varten.
Missä "he" ovat?
thumb|120px|Radioviesti, [[Arecibo-viesti, jonka Arecibon radioteleskooppi lähetti 16. marraskuuta 1974 M13:een (tässä kuvallisessa muodossa väritettynä)]] Toistaiseksi eivät suoritetut SETI-kokeet ole löytäneet jälkeäkään tähtienvälisestä viestinnästä. Frank Draken mukaan "tiedämme nyt ainoastaan, että avaruus ei ole täynnä voimakkaita mikroaaltolähettimiä". Drake myös arvioi Linnunradan sivilisaatioiden lukumäärää Draken yhtälöllä.
Italialainen fyysikko Enrico Fermi esitti 1950-luvulla, että tähtienvälinen sivilisaatio – jos sellainen olisi olemassa – ei voisi piiloutua tarkkailijoilta.
Oletetaan, että tähdet ovat keskimäärin 10 valovuoden etäisyydellä toisistaan, että tähtienvälinen matka voidaan suorittaa nopeudella, joka on 10 % valon nopeudesta, ja että siirtokunnalta kestää 400 vuotta kasvaa tarpeeksi suureksi, jotta se voisi lähettää kaksi uutta siirtokuntaa matkaan. Tällöin siirtokuntien määrä kaksinkertaistuisi joka 500. vuosi ja koko galaksi olisi asutettu viiden miljoonan vuoden kuluttua.
Vaikka oletusarvoja muutettaisiin pessimistisemmiksi (korkein matkanopeus 1 % valon nopeudesta, tuhat vuotta kahden siirtokunnan lähettämiseen), koko galaksi olisi silti asutettu 20 miljoonassa vuodessa. Kosmisessa mittakaavassa tämä on erittäin lyhyt ajanjakso.
Havaittavien signaalien puuttuminen viittaa siihen, ettei tähtienvälistä sivilisaatiota ole olemassa. Tämä tunnetaan Fermin paradoksina. Vuonna 1977 havaittua "Wow-signaalia" on usein pidetty todisteena Maan ulkopuolisesta älystä, mutta koska signaalia ei ole havaittu uudestaan, sen pohjalta ei voida tehdä kovin mullistavia johtopäätöksiä.
Oikealla olevien kuvioiden selitykset alkaen ylimmästä: luvut 1–10 binäärikoodina, alkuaineiden järjestysluvut, dna:n sokerit ja emäkset, dna:n nukleoidit, dna-molekyylin kaksoiskierre, ihmisten määrä ja koko, aurinkokunnan rakenne sekä Arecibo-teleskooppi ja sen koko. Signaali on lähetetty vuonna 1974.
Tuula Lehtinen
Tuula Anita Lehtinen (s. 11. huhtikuuta 1956 Tampere) on suomalainen taidegraafikko ja kuvataiteilija.
Lehtinen opiskeli Suomen taideakatemian grafiikan linjalla 1976–1980. Hän toimi norjalaisen Kunsthögskolen i Bergen -korkeakoulun grafiikan professorina 2007–2010.
Hänelle myönnettiin taiteilijaeläke vuonna 2018.
Kirjallinen tuotanto
Lehtinen on julkaissut grafiikan alalta seuraavat teokset:
Babruiskin lentotukikohta
Babruiskin lentotukikohta on Babruiskin kaupungissa, 5 kilometriä ydinkeskustan eteläpuolella, Valko-Venäjän Mahiljoun alueella sijaitseva valkovenäläinen lentotukikohta. Lentotukikohdasta on Minskiin ilmateitse runsaan 140 kilometrin matka.
thumb|left|160px|Babruiskiin sijoitetun, 83. erillisen lentokenttäinsinöörirykmentin hihamerkki. Lentotukikohtaan on sijoitettuna ainakin Valko-Venäjän ilmavoimien 83. erillinen lentokenttäinsinöörirykmentti sekä Venäjän ilmavoimien yksikkö, jolla maaliskuussa 2014 oli paikalla kymmenen Suhoi Su-27 -hävittäjää ja useita kuljetuslentokoneita.
Ohio
Ohio [o'haio] on Yhdysvaltain osavaltio. Se sijaitsee Yhdysvaltojen koillisosassa Keskilännessä, Eriejärven eteläpuolella. Pinta-alaltaan Ohio on suhteellisen pieni, mutta siellä on noin 11,8 miljoonaa asukasta ja se on sekä väkiluvulla että bruttokansantuotteella mitaten Yhdysvaltojen seitsemänneksi suurin osavaltio. Tärkeimmät luonnonvarat ovat Alleghenyn laakion kivihiili ja maakaasu, ja osavaltion viljavassa länsiosassa kasvatetaan lypsykarjaa, maissia ja soijapapuja.
Osavaltio on saanut nimensä Ohiojoesta, joka kulkee osavaltion etelärajaa pitkin. Joen nimi on peräisin sanasta, joka tarkoittaa irokeesikielissä "isoa vettä".
Sijainti, koko ja maastonmuodot
thumb|left|Ohion maantieteelliset alueet: 1) Eriejärven rannikko 2) Moreenialanko 3-4) [[Alleghenyn laakio, 5) Bluegrass.]]
Ohion pinta-ala on 116 096 km². Se on Yhdysvaltain 35. suurin osavaltio ja yksi pienimmistä osavaltioista Appalakien länsipuolella. Osavaltion keskeinen sijainti ja hyvät kulkuyhteydet Yhdysvaltojen eri osiin ovat olleet tärkeitä sen menestykselle. Ohion etelärajana on Ohiojoen pohjoisranta, tarkasti sanottuna vuoden 1793 matalimman vedenkorkeuden mukaan. Osavaltion rajanaapurit ovat Pennsylvania idässä, Michigan luoteessa, Indiana lännessä, Kentucky etelässä ja Länsi-Virginia kaakossa. Pohjoisessa, Eriejärven takana on Kanadan Ontario.
Suurin osa Ohiosta on tasankoa, joitain jääkauden jättämiä kukkuloita lukuun ottamatta. Luoteisosassa on Great Black Swampin kuivattu suoalue. Alueen joet laskevat pohjoisessa Eriejärven kautta Atlanttiin ja etelässä Ohiojokea ja Mississippiä pitkin Meksikonlahteen.
Ilmasto
Ohiossa vallitsee kostea mannerilmasto. Itäosan ylängöillä talvet ovat kylmiä ja kesät lämpimiä. Eteläosassa on lämpimintä, ja kasvukausi kestää siellä keskimäärin 198 päivää, muualla osavaltiossa 150–178 päivää. Yli puolet vuoden sateista saadaan toukokuusta lokakuuhun kestävän kasvukauden aikana. Clevelandissa on vuosittain 127 pakkaspäivää, jolloin vuorokauden alin lämpötila käy nollassa tai alempana. Columbuksessa niitä on 124 ja Cincinnatissa 99. Lunta sataa vuodessa Clevelandissa 143 cm, Columbuksessa 71 cm ja Cincinnatissa 61 cm.
Eriejärven lähellä avoveden vaikutus lumisateeseen on suuri, ja vallitsevien tuulensuuntien takia eniten lunta sataa järven itäpuolella. Neljänkymmenen vuoden jaksolla (1945–1985) keskimääräinen lumimäärä oli siellä 269 cm ja suurin yhden talven kertymä 410 cm. Lumipeite ei kuitenkaan ole yhtä paksu, koska lumi sulaa yleensä pois useita kertoja talvessa. Suurin Chardonin sääasemalla mitattu lumensyvyys samalla ajanjaksolla oli 86 cm joulukuussa 1962.
Luonto ja luonnonsuojelu
thumb|Syksy Cuyahoga Valleyn kansallispuistossa. Cuyahoga Valleyn kansallispuisto on osavaltion ainoa kansallispuisto.
Ohiossa on 21 osavaltionmetsää. Niissä pyritään metsän monipuoliseen käyttöön: puuta korjataan kestävän kehityksen periaatteita noudattaen ja samalla luodaan suojapaikkoja eläimille, suojataan maaperää ja vesistöjä ja ajatellaan myös virkistyskäyttöä. Noin 88 prosenttia metsistä on yksityisessä omistuksessa. Talousmetsissä kasvaa punatammea, valkotammea ja mustajalopähkinää. Ohion kansallispuu ohionhevoskastanja kasvaa yleisenä osavaltion länsiosissa, missä maaperä on vähemmän hapanta, mutta sitä tavataan paikoin muuallakin paitsi aivan koillis- ja kaakkoisosissa.
Ohiossa elää noin 56 luonnonvaraista nisäkäslajia, 200 pesivää lintulajia, 84 lajia tai alalajia matelijoita ja sammakkoeläimiä, 170 kala-, 100 nilviäis- ja 20 äyriäislajia. Nisäkäslajeista uhanalaisia ovat mustakarhu, lumikenkäjänis, Neotoma magister -niminen jyrsijä ja koko Yhdysvalloissa harvinainen lepakkolaji indianansiippa (Myotis sodalis). Muita Ohiossa esiintyviä nisäkkäitä ovat kauriit, opossumit, ketut, haisunäädät, pesukarhut ja murmelit. Kanadanmajava ja villi kalkkuna on palautettu alueelle siirtoistutuksin.
Ennen eurooppalaisia
Ohion alueella on merkkejä muinaisista ihmisistä jo ajalta 9 000 vuotta eaa. Ensimmäiset löydöt liittyvät Clovis-kulttuuriin. Pohjois-Amerikan arkaaisen kauden loppuvaiheilla Ohiossa vaikutti Glacial Kame -kulttuuri, joka alkoi käydä kauppaa kauempana asuneiden kansojen kanssa.
Niin sanotulla itäisen metsämaan kaudella myös Ohiossa asutus alkoi vakiintua paikalleen. Ensimmäiset maanviljelijät asuivat vielä pienissä yhteisöissä, mutta kauden loppuvaiheilla kylät kasvoivat suuremmiksi ja Adenan kulttuurin ja erityisesti Hopewellin perinteen kaudella alettiin rakentaa suuria hautakumpuja. Myöhäisellä esihistoriallisella kaudella, ennen eurooppalaisten saapumista intiaanit asuivat suurissa kylissä, joita ympäröi usein paaluaita. Ohiosta on löytynyt tuolta ajalta kaksi intiaanien tekemiä kuvakumpua, Serpent Mound ja Alligator Mound. Esihistoriallisen ajan loppuvaiheessa Ohion keski- ja eteläosissa vaikutti Fort Ancientin kulttuuri, luoteisosissa Sanduskyn kulttuuri, koillisosissa Whittleseyn kulttuuri ja itäosissa Monongahelan kulttuuri.
Territorio ja osavaltio
thumb|Luoteisterritorio (pohjoisempi ruskea alue. Yhdysvallat liitti Ohion osaksi suurempaa Luoteisterritoriota vuonna 1787. Luoteisterritorio oli Yhdysvaltain ensimmäinen alue, jossa orjuus kiellettiin. Lain myötä Ohio nousi osavaltioksi, kun sen asukasluku ylitti 60 000:n rajan. Ohion liittyminen 17. osavaltiona Yhdysvaltoihin allekirjoitettiin 19. helmikuuta 1803. Columbuksesta tuli virallisesti osavaltion pääkaupunki vuonna 1816.
Vuoden 1812 sodan aikana Ohiossa käytiin merkittävä Eriejärven meritaistelu, jossa Oliver Hazard Perry sai brittilaivastosta ratkaisevan voiton. Sodan päätyttyä 1815 Uudesta-Englannista alkoi muuttoaalto Yhdysvaltain uusille läntisille alueille. Myös Ohioon muutti paljon uusia asukkaita, ja vuonna 1850 se oli Yhdysvaltain kolmanneksi väkirikkain osavaltio.
Kun talous alkoi kasvaa, osavaltiosta tarvittiin parempia tieyhteyksiä itään. 1820-luvulla aloitettiin National Road -nimisen tien ja kahden suuren kanavan, Ohion ja Erien kanavan ja Miamin ja Erien kanavan rakentaminen.
Ohio jakaantui poliittisesti 1860-luvulla ennen sisällissotaa, kuten koko Yhdysvallat. Pohjoisissa piirikunnissa kannatettiin orjuuden lakkauttamista, mutta eteläisillä piirikunnilla oli läheiset suhteet Ohiojoen toisella puolella oleviin Virginiaan ja Kentuckyyn. Ohiolaiset liittyivät kuitenkin innokkaina Unionin armeijaan, ja osavaltio täytti muutamassa päivässä sille asetetun 13 000 sotilaan kiintiön. Presidentti Lincolnin politiikkaa nousi osavaltiossa kuitenkin vastustamaan Copperhead-liike, joka vaati välitöntä rauhaa Konfederaation kanssa.
Ohion alue säästyi enimmäkseen sotatoimilta, sillä prikaatikenraali John Hunt Morganin johtama hyökkäys oli Konfederaation armeijan ainoa merkittävä sotatoimi Ohiossa. Monet Unionin merkittävimmät kenraalit olivat kotoisin Ohiosta, kuten Ulysses S. Grant, William Tecumseh Sherman ja Philip Sheridan.
Teollistuminen ja kaupungistuminen
Ensimmäiset Ohion uudisasukkaat olivat maanviljelijöitä, ja teollisuuden ensimmäinen aalto kasvoi maatalouden varaan. Tupakkaa ja elintarvikkeita alettiin jalostaa teollisesti jo varhain, ja maataloudelle alettiin tuottaa työkaluja ja koneita. Vuosien 1850 ja 1880 välillä teollisuustuotannon arvo kasvoi kaksi kertaa suuremmaksi kuin maatalouden, mihin vaikutti sisällissodan luoma kysyntä. Sodan jälkeen teollisuusyritykset kasvoivat varsinkin Suurten järvien läheisyydessä, ja lisää työvoimaa muutti Euroopasta. Ohion pohjoisosissa, Toledossa, Clevelandissa ja Youngstownissa alettiin tuottaa rautaa ja terästä Suurten järvien kautta tuodusta rautamalmista ja Ohiojoen laakson kivihiilestä. Clevelandilainen John D. Rockefeller perusti 1870-luvulla Standard Oilin, josta tuli pian maan johtavia öljy-yhtiöitä, ja Benjamin Goodrichin perustaman B. F. Goodrich Companyn ansiosta Akronista tuli ”maailman kumipääkaupunki”. Teollistumisen myötä myös osavaltion poliittinen valta kasvoi, ja vuosina 1880–1930 Yhdysvaltain presidenteistä kahdeksan oli ohiolaisia.
Maaseudun ja pikkukaupunkien asukkaat pääsivät kasvaviin kaupunkeihin lähijunilla, joita otettiin käyttöön 1800-luvun loppupuolella. Autot veivät kuitenkin lähijunien suosion, ja 1930-luvulle tultaessa suurin osa junayhteyksistä oli lakkautettu.
Ohion poliittinen ilmapiiri muuttui selvästi 1800-luvun lopussa, kun progressivistit vaikuttivat osavaltion hallinnossa. Ohion poliittisia uudistajia olivat muun muassa Tom L. Johnson ja Samuel M. Jones. He pyrkivät parantamaan työväenluokan elinolosuhteita ja ulottamaan palvelut kaikille asukkaille. Monet progressivistit liittyivät Ku Klux Klaniin 1920-luvulla. Järjestö olikin aktiivinen Ohiossa, ja monet korkeat virkamiehet olivat sen jäseniä.